สุวรรณภูมิจ่ายค่าชดเชยเกือบพันล.
สุวรรณภูมิจ่ายค่าชดเชยเสียงรวมเกือบ 1,000 ล้านบาทแล้ว
1 เม.ย. 2553

สุวรรณภูมิจ่ายค่าชดเชยเสียงรวมเกือบ 1,000 ล้านบาทแล้ว
นายเพิ่มศักดิ์ พัฒนพงษ์ ผู้ช่วยกรรมการผู้อำนวยการใหญ่สายงานวิศวกรรมและเทคโนโลยีสารสนเทศ บริษัท ท่าอากาศยานไทย (ทอท.) กล่าว ขณะนี้ ทอท. ได้จัดมอบเงินค่าปรับปรุงอาคารเพื่อชดเชยผลกระทบด้านเสียงจากการดำเนินงาน
ท่าอากาศยานสุวรรณภูมิ (ทสภ.) ในพื้นที่ NEF 30-40 หรือ  60- 70 เดซิเบล จำนวน 100 อาคาร (เจ้าของกรรมสิทธิ์ จำนวน 92 ราย) ที่ปลูกสร้างก่อนปี 44  ตามมติ ครม. วันที่ 29 พ.ค.50 ซึ่งเป็นอาคารที่อยู่ในพื้นที่ที่ได้รับผลกระทบด้านเสียงในระดับ 60- 70 เดซิเบล เป็นจำนวนเงินกว่า 28  ล้านบาท สรุปแล้วทอท.ได้จ่ายเงินค่าชดเชยให้พื้นที่ที่ได้รับผลกระทบตามมติครม. วันที่ 29 พ.ค.50 ไปแล้วรวมทั้งสิ้น เกือบ 1, 000 ล้านบาท